CELEX: 32012R0803
Language: ro
Date: 2012-09-07 00:00:00
Title: Regulamentul de punere în aplicare (UE) nr. 803/2012 al Comisiei din 7 septembrie 2012 de modificare pentru a 177-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida

8.9.2012   
            
            
               RO
            
            
               Jurnalul Oficial al Uniunii Europene
            
            
               L 244/5
            
         REGULAMENTUL DE PUNERE ÎN APLICARE (UE) NR. 803/2012 AL COMISIEI
   din 7 septembrie 2012
   de modificare pentru a 177-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida (1), în special articolul 7 alineatul (1) litera (a) și articolul 7a alineatul (5),
   întrucât:
   
               (1)
            
            
               Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice în temeiul regulamentului menționat anterior.
            
         
               (2)
            
            
               La 28 august 2012, Comitetul pentru sancțiuni al Consiliului de Securitate al Organizației Națiunilor Unite a hotărât să elimine numele a două persoane fizice din lista persoanelor, grupurilor și entităților cărora li se aplică înghețarea fondurilor și a resurselor economice.
            
         
               (3)
            
            
               Prin urmare, anexa I la Regulamentul (CE) nr. 881/2002 ar trebui modificată în consecință,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 septembrie 2012.
      
         
            Pentru Comisie, pentru președinte
         
         
            Șef al Serviciului Instrumente de Politică Externă
         
      
   
   
      (1)  JO L 139, 29.5.2002, p. 9.
   
      ANEXĂ
      Anexa I la Regulamentul (CE) nr. 881/2002 se modifică după cum urmează:
      Se elimină următoarele mențiuni de la rubrica „Persoane fizice”:
      
                  (a)
               
               
                  
                     „Lotfi Ben Abdul Hamid Ben Ali Al-Rihani [alias (a) Lofti ben Abdul Hamid ben Ali al-Rihani, (b) Abderrahmane]. Data nașterii: 1.7.1977. Locul nașterii: Tunis, Tunisia. Cetățenia: tunisiană. Pașaport nr.: L886177 (pașaport tunisian emis la data de 14.12.1998 și expirat la data de 13.12.2003). Alte informații: numele mamei: Habibah al-Sahrawi. Data desemnării menționată la articolul 2a alineatul (4) litera (b): 12.11.2003.”
                  
               
            
                  (b)
               
               
                  
                     „Ahmed El Bouhali (alias Abu Katada). Adresa: Rue Essadr El Aadam, nr. 43, Larache, Maroc. Data nașterii: 31.5.1963. Locul nașterii: Ould Yahia, Sidi Kacem, Maroc. Cetățenia: marocană. Număr național de identificare: G 0151108 (carte de identitate națională marocană emisă la 4 martie 1982 la Larache, Maroc). Alte informații: (a) număr italian de identificare fiscală LBHHMD63E31Z330M; (b) numele tatălui este Mohamed Mohamed; (c) numele mamei este Sfia Sellam; (d) presupus a fi decedat în Afghanistan. Data desemnării menționată la articolul 2a alineatul (4) litera (b): 29.7.2005.”